cyanic-selkie/wikianc huggingface dataset:
মুজিববাদ
জাতীয়তাবাদ
শেখ মুজিবুর রহমান ভাষাভিত্তিক অন্তর্ভুক্তিমূলক জাতীয়তাবাদে বিশ্বাসী ছিলেন। তিনি মনে করতেন বাংলাদেশের সকল অধিবাসীর পরিচয় বাঙালি ও বাংলাদেশী। তিনি ভেদাভেদে বিশ্বাসী ছিলেন না। বাংলা ভাষা ও বাংলাদেশের সংস্কৃতিকে তিনি বাঙালি জাতীয়তাবাদের প্রথম স্তম্ভ মনে করতেন। 'বাংলা ভাষাকে, বাংলা ভাষার ভিত্তিতে গড়ে ওঠা বাঙালি জাতিকে এবং বাংলার মানুষের আবহমান সাংস্কৃতিক ঐতিহ্যকে দৃঢ় ভিত্তিতে প্রতিষ্ঠা দানই ছিল' মুজিববাদের মূল লক্ষ্য। বঙ্গবন্ধু তার বক্তৃতায় সর্বস্তরে বাংলা চালুর ব্যাপারে তাগিদ দেন এবং পরিভাষার জন্য অপেক্ষা না করে তা তখনই শুরু করার পরামর্শ দেন। তিনি বলেন, এ ব্যাপারে আমরা পরিভাষার অপেক্ষা করব না, কারণ তাহলে সর্বক্ষেত্রে কোনোদিনই বাংলা চালু করা সম্ভবপর হবে না।তিনি আরও বলেন, ব্যবহারের মধ্যে দিয়েই বাংলা ভাষার উন্নয়ন হবে। কেননা ভাষা সব সময় মুক্ত পরিবেশে বিস্তার লাভ করে। ১৯৭৪ সালের ২৫ সেপ্টেম্বর জাতিসংঘে বাংলায় ভাষণ দিয়ে তিনি বাংলা ভাষার আন্তর্জাতিককরণে ভূমিকা রাখেন। ১৯৭৫ সালের ১২ মার্চ রাষ্ট্রপতি থাকাকালীন শেখ মুজিবুর রহমান অফিসের কাজে বাংলা ভাষা প্রচলনে সরকারি প্রজ্ঞাপন জারি করেন। রাষ্ট্রপতি শেখ মুজিবুর রহমান কর্তৃক জারিকৃত এক আদেশে বলা হয়, ‘গণপ্রজাতন্ত্রী বাংলাদেশ সরকারের রাষ্ট্রভাষা বাংলা। বাংলা আমাদের জাতীয় ভাষা। তবুও অত্যন্ত দুঃখের সঙ্গে লক্ষ করছি যে, স্বাধীনতার তিন বছর পরও অধিকাংশ অফিস আদালতে মাতৃভাষার পরিবর্তে বিজাতীয় ইংরেজি ভাষায় নথিপত্র লেখা হচ্ছে। মাতৃভাষার প্রতি যার ভালোবাসা নেই, দেশের প্রতি যে তার ভালোবাসা আছে এ কথা বিশ্বাস করতে কষ্ট হয়।’
সমাজতন্ত্র
মুজিববাদের দ্বিতীয় স্তম্ভ সমাজতন্ত্র। তার মতে, বাংলাদেশের সমাজতন্ত্র হবে দেশজ ও গণতান্ত্রিক সমাজতন্ত্র। কুষ্টিয়ায় একটি বক্তৃতায় তিনি বলেন, ‘সম্পত্তি এখন সাড়ে সাতকোটি লোকের। যা উৎপাদন হবে সাড়ে সাত কোটি লোক ভোগ করবে। এদেশ শোষণহীন সমাজ হবে।‘ ১৯৭২ সালের ২৪ জানুয়ারি টাঙ্গাইলে তিনি বলেন,‘গরীব হবে এই রাষ্ট্র ও সম্পদের মালিক, শোষকরা হবে না।‘ তাঁর মতে, ‘বিদেশ থেকে হাওলাত কইরা আইনা সমাজতন্ত্র হয়না; ওটা যাঁরা করতে গেছেন কেউ সমাজতন্ত্রে পৌছতে পারেন নাই।’ তিনি গণতন্ত্রের মাধ্যমে সমাজতন্ত্র অর্জন এর একটি ধারণা পোষণ করেন।
গণতন্ত্র
শেখ মুজিবুর রহমান বলেন, ‘আমরা গণতন্ত্রের বিশ্বাস করি। জনগণকে আমরা গণতান্ত্রিক অধিকার দিয়েই জনগণের মতামতের উপর আমরা বিশ্বাস করি। তিনি "শোষিতের গণতন্ত্র" কথাটির ওপর গুরুত্ব আরোপ করেছিলেন। যাদের নির্বাচন করবে, তারাই সরকার চালাবে। তিনি আরো বলেন, ‘শক্তির উৎস বন্দুকের নল নয়। শক্তির উৎস হল জনগণ।‘ সরকারি কর্মচারী ও আমলাদের জনগণের সেবক হিসেবে তিনি চিহ্নিত করেন। সামরিক শাসনের বিরোধিতা করে তিনি বলেন, শুধু সামরিক বাহিনীতে দেশ রক্ষা হয় না। দেশ রক্ষা হয় জনগণকে দিয়ে।’ গণতন্ত্রের মাধ্যমে তিনি সমাজতন্ত্র প্রতিষ্ঠা করতে চেয়েছিলেন। তাই তিনি বলেন, ‘ দুনিয়ায় আমি বাংলার মাটি থেকে দেখাতে চাই যে, গণতন্ত্রের মাধ্যমে আমি সমাজতন্ত্র কায়েম করবো।‘ সংবিধান সম্পর্কে আলোচনা প্রসঙ্গে তিনি বলেন,' গণতন্ত্র যেসব দেশে চলেছে, দেখা যায়- পুঁজিবাদকে প্রোটেকশন দেয়ার জন্য গণতন্ত্র কাজ করে, এবং যেখানে প্রয়োজন হয়- শোষকদেরকে রক্ষা করার জন্য গণতন্ত্রকে ব্যবহার করা হয়। সে গণতন্ত্রে আমরা বিশ্বাস করিনা। আমি চাই শোষিতের গণতন্ত্র। সেই শোষিতের গণতন্ত্রের অর্থ হলো আমাদের গণতন্ত্রে যে বিধি-বিধান আছে সে সমস্ত প্রোভিশন করা হয়েছে, তাতে এদেশের দুঃখী মানুষ যাতে প্রোটেকশন পায় তারই বন্দোবস্ত আছে; ঐ শোষক প্রতিষ্ঠিত হয় তার ব্যবস্থা নাই'
ধর্মনিরপেক্ষতা
মুজিববাদের চতুর্থ আদর্শ ধর্মনিরপেক্ষতা ও অসাম্প্রদায়িকতা। তার মতে, বাংলাদেশে ধর্মনিরপেক্ষতা থাকবে; আর ধর্মনিরপেক্ষতা মানে ধর্মহীনতা নয়। ’ হিন্দুরা হিন্দু ধর্ম, মুসলমানেরা মুসলমানদের ধর্ম পালন করবে।' তিনি আরো বলেন, ‘ধর্মনিরপেক্ষতা... ধর্মনিরপেক্ষতা মানে ধর্মহীনতা নয়। বাংলার প্রত্যেকটা মানুষের স্বাধীনভাবে ধর্ম-কর্ম করার অধিকার থাকবে, শুধু আমার আপত্তি এইখানে যে পবিত্র ধর্মকে ব্যবহার করে যেন একে আর গান্ধা না করা হয় ভবিষ্যতে’
প্রভাব
১৯৭২ সালে বাংলাদেশের সংবিধান প্রণীত হলে শেখ মুজিবুর রহমানের চার স্তম্ভ, জাতীয়তাবাদ, সমাজতন্ত্র, গণতন্ত্র ও ধর্মনিরপেক্ষতা বাংলাদেশ রাষ্ট্রপরিচালনার চার মূলনীতি হিসেবে গৃহীত হয়।
বিশ্ব হাসি দিবস
বিশ্ব হাসি দিবস প্রতিবছর মে মাসের প্রথম রবিবারে পালন করা হয়। ১৯৯৮ সালের ১০ মে তারিখে মুম্বাইতে প্রথমবার বিশ্বব্যাপী হাস্যযোগ আন্দোলনের প্রতিষ্ঠাতা ডঃ মদন কাটারীয়া এই দিবস উদ্‌যাপন করেছিলেন। ফেসিয়াল ফিডব্যাক হাইপোথিসিস দ্বারা তিনি অনুপ্রাণিত হয়ে লাফটার যোগ বা হাস্য যোগ আন্দোলন আরম্ভ করেছিলেন। ফেসিয়াল ফিডব্যাক হাইপোথিসিস ধারণা অনুসারে, একজন মানুষের মুখের অভিব্যক্তি তার আবেগকে প্রভাবিত করতে পারে। বিশ্ব হাসি দিবসের উদ্দেশ্য হল হাসির মাধ্যমে সৌভ্রাতৃত্ব এবং বন্ধুত্বের বিশ্বজনীন সচেতনতা সৃষ্টি করা। এই দিবসটি সাধারণত জনস্থানে হাসার উদ্দেশ্যে মানুষ একত্রিত হয়ে পালন করে।
ইতিহাস
১৯৯৮ সালে ভারতের মুম্বাই শহরে ডাঃ মদন কটারিয়া বিশ্ব হাস্য দিবসের পত্তন করেন। ফেসিয়াল ফিডব্যাক হাইপোথিসিস দ্বারা তিনি অনুপ্রাণিত হয়ে “লাফটার যোগ” আন্দোলন আরম্ভ করেছিলেন। ফেসিয়াল ফিডব্যাক হাইপোথিসিস ধারণা অনুসারে, একজন মানুষের মুখের অভিব্যক্তি তার আবেগকে প্রভাবিত করতে পারে। বর্তমানে সমগ্র বিশ্বের ১০৫ টি দেশের লাফিং ক্লাব লাফটার যোগ আন্দোলনের সঙ্গে জড়িত।
পুল পেহ্লাদ
পুল পেহ্লাদ (ইংরেজি:Pul Pehlad), ভারতের ন্যাশনাল ক্যাপিটাল টেরিটোরি অফ দিল্লী রাজ্যের দক্ষিণ জেলার একটি শহর ।
জনসংখ্যার উপাত্ত
এখানে সাক্ষরতার হার ৬৩%, । পুরুষদের মধ্যে সাক্ষরতার হার ৭২%, এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে পুল পেহ্লাদ এর সাক্ষরতার হার বেশি।
এই শহরের জনসংখ্যার ১৯% হল ৬ বছর বা তার কম বয়সী।
গুণবতী ইউনিয়ন
গুণবতী  বাংলাদেশের কুমিল্লা জেলার অন্তর্গত চৌদ্দগ্রাম উপজেলার একটি ইউনিয়ন।
আয়তন
গুণবতী ইউনিয়নের আয়তন ২০.৪০ বর্গ কিলোমিটার।
জনসংখ্যা
গুণবতী ইউনিয়নের জনসংখ্যা ৩৬,৭৯০ জন।
অবস্থান ও সীমানা
চৌদ্দগ্রাম উপজেলার দক্ষিণাংশে গুণবতী ইউনিয়নের অবস্থান। কুমিল্লা জেলা সদর থেকে এ ইউনিয়নের দূরত্ব প্রায় ৩০ কিলোমিটার। এ ইউনিয়নের উত্তরে জগন্নাথদীঘি ইউনিয়ন, পূর্বে আলকরা ইউনিয়ন, দক্ষিণে নাঙ্গলকোট উপজেলার সাতবাড়িয়া ইউনিয়ন এবং পশ্চিমে নাঙ্গলকোট উপজেলার সাতবাড়িয়া ইউনিয়ন ও ঢালুয়া ইউনিয়ন অবস্থিত।
নামকরণ
ত্রিপুরার মহারাজা গোবিন্দ মাণিক্যের স্ত্রী গুণবতী এর নামানুসারে এ এলাকার নামকরণ করা হয়।
প্রশাসনিক কাঠামো
গুণবতী ইউনিয়ন চৌদ্দগ্রাম উপজেলার আওতাধীন ১২নং ইউনিয়ন পরিষদ। এ ইউনিয়নের প্রশাসনিক কার্যক্রম চৌদ্দগ্রাম থানার আওতাধীন। এটি জাতীয় সংসদের ২৫৯নং নির্বাচনী এলাকা কুমিল্লা-১১ এর অংশ। এটি ৩২টি মৌজায় বিভক্ত। এ ইউনিয়নে ৯টি ওয়ার্ড এবং ২৯ টি গ্রাম রয়েছে। এ ইউনিয়নের গ্রামগুলো হল:
১নং ওয়ার্ড
২নং ওয়ার্ড
৩নং ওয়ার্ড
৫নং ওয়ার্ড
৬নং ওয়ার্ড
৭নং ওয়ার্ড
৮নং ওয়ার্ড
৯নং ওয়ার্ড
শিক্ষা ব্যবস্থা
গুণবতী ইউনিয়নের সাক্ষরতার হার ৫৫%। এ ইউনিয়নে ১টি ডিগ্রী কলেজ, ১টি ফাজিল মাদ্রাসা, ৫টি মাধ্যমিক বিদ্যালয়, ৮টি দাখিল মাদ্রাসা ও ১৩টি সরকারি প্রাথমিক বিদ্যালয় রয়েছে।
শিক্ষা প্রতিষ্ঠান
ডান|থাম্ব|316x316পিক্সেল|গুণবতী ডিগ্রী কলেজের নতুন প্রশাসনিক ভবন ডান|থাম্ব|316x316পিক্সেল|গুণবতী ডিগ্রী কলেজের শহীদ মিনার
ডান|থাম্ব|316x316পিক্সেল|সুরিকরা সরকারি প্রাথমিক বিদ্যালয়
যোগাযোগ ব্যবস্থা
right|thumb|316x316পিক্সেল|গুণবতী রেলস্টেশন ডান|থাম্ব|316x316পিক্সেল|গুণবতী রেলস্টেশন ফুটওভার ব্রিজ গুণবতী ইউনিয়ন ঢাকা-চট্টগ্রাম মহাসড়কের নিকটে হওয়ায় দেশের যে কোন অঞ্চল থেকে সহজে যাতায়াত করা যায়।
রেলযোগেও এ ইউনিয়নে যোগাযোগ করা যায়। সেক্ষেত্রে এ ইউনিয়নের গুণবতী রেলস্টেশনে নামতে হবে।
এছাড়া বর্ষাকালে নৌপথেও এ ইউনিয়নে যোগাযোগ করা যায়।
খাল ও নদী
গুণবতী ইউনিয়ন ডাকাতিয়া নদীর তীরে অবস্থিত।
হাট-বাজার
গুণবতী ইউনিয়নের প্রধান হাট-বাজার হল গুণবতী বাজার ও কালিয়াতল বাজার।
জিৎ রাভাল
জিৎ অশোক রাভাল (જીત રાવલ; জন্ম: ২২ সেপ্টেম্বর, ১৯৮৮) গুজরাতের আহমেদাবাদ এলাকায় জন্মগ্রহণকারী ভারতীয় বংশোদ্ভূত নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন জিৎ রাভাল। দলে তিনি মূলতঃ উদ্বোধনী ব্যাটসম্যান হিসেবে খেলছেন। এছাড়াও, ডানহাতে লেগ ব্রেক বোলিংয়ে পারদর্শী তিনি।
শৈশবকাল
ভারতীয় উইকেট-রক্ষক-ব্যাটসম্যান পার্থিব প্যাটেলের সাথে একই বিদ্যালয়ে অধ্যয়ন করেছেন। নিউজিল্যান্ডের অনূর্ধ্ব-১৯ দলের পক্ষে খেলেছেন তিনি। এরপর, আট বছর অকল্যান্ড ও সেন্ট্রাল ডিস্ট্রিক্টসের পক্ষে প্রথম-শ্রেণীর ক্রিকেটে উদ্বোধনী ব্যাটসম্যান হিসেবে অংশ নিয়েছেন।
ভারতের আহমেদাবাদে জিৎ রাভালের জন্ম ও সেখানেই তিনি তার শৈশবকাল অতিক্রম করেন। কাকাতো ভাইদেরকে নিয়ে খোলা মাঠে ক্রিকেট খেলতে শুরু করেন। পরবর্তীতে গুজরাতের অনূর্ধ্ব-১৫ ও অনূর্ধ্ব-১৭ দলের পক্ষে খেলার জন্যে মনোনীত হয়েছিলেন। গুজরাতের পক্ষে নিজস্ব প্রথম খেলায় মিডিয়াম-পেস বোলিং করেন। তবে, নিচেরসারিতে ব্যাটিংয়ে নেমে বিশের অধিক রান তুলে দলকে প্রায় পরাজয়বরণ করা থেকে রক্ষা করতে অগ্রসর হয়েছিলেন। পরের খেলায় তার কোচ তাকে উপরের দিকের অবস্থানে নিয়ে আসলে শতরানের ইনিংস খেলেন তিনি। এরপর থেকেই তিনি ব্যাটিংয়ের দিকে মনোনিবেশ ঘটাতে শুরু করেন।
১৬ বছর বয়সে তার পরিবার নিউজিল্যান্ডের অকল্যান্ডে চলে যায়। শুরুতে ভাষা ও সংস্কৃতির সাথে তাকে মানিয়ে নিতে সমস্যা হয়। সাবওয়েতে চাকুরীর চেষ্টা চালান। তবে, সিভি কি জিনিস তা বোঝার ক্ষমতা তখন তার ছিল না। তার পিতা পেট্রোল স্টেশনে কাজ করতে শুরু করেন। এ সময়ে সেখানে তিনি সাবার্বস নিউ লিন ক্রিকেট ক্লাবের শ্রীলঙ্কান বংশোদ্ভূত কোচ কিট পেরেরা’র সাথে পরিচিত হন। ২০০৪ সালের শেষদিকে তিনি ঐ ক্লাবের পক্ষে খেলতে শুরু করেন। পাশাপাশি অ্যাভোনডেল কলেজে পড়াশুনো চালিয়ে যেতে থাকেন। তিনি বেশ ভালোমানের খেলা উপহার দিতে থাকেন। ফলশ্রুতিতে, অকল্যান্ডের অনূর্ধ্ব-১৭ দলের পক্ষে খেলার জন্যে মনোনীত হন। পরবর্তীতে ঐ দলটির পক্ষে অনূর্ধ্ব-১৯ দলেরও সদস্য হয়েছিলেন তিনি। এরফলে, নিউজিল্যান্ডের অনূর্ধ্ব-১৯ দলের পক্ষেও তাকে খেলার জন্যে নির্বাচিত করা হয়। এ সময়ে তাকে সাবেক আন্তর্জাতিক ক্রিকেটার দীপক প্যাটেল প্রয়োজনীয় সহযোগিতা করতেন। এ সময়ে অনূর্ধ্ব-১৯ দলে খেলার ফলে সীমাবদ্ধতা আসে ও আন্তর্জাতিক ক্রিকেটে দেশের প্রতিনিধিত্ব করার সুযোগ পাননি।
ভারতের বিপক্ষে নিউজিল্যান্ডের অনূর্ধ্ব-১৯ দলের সদস্যরূপে যুবদের টেস্ট সিরিজ ও ওডিআই সিরিজ খেলেন। তন্মধ্যে, তৃতীয় টেস্টে ৭০ ও ৮৯ রান সংগ্রহ করেছিলেন। ঐ সিরিজে তিনি নিউজিল্যান্ডের দ্বিতীয় সর্বোচ্চ রান সংগ্রাহকে পরিণত হন। ঐ সিরিজেই নিউজিল্যান্ড ক্রিকেটের সংস্কৃতির সাথে পূর্ণাঙ্গভাবে নিজের পরিচয় তুলে ধরেন। এছাড়াও, ভারতের পরিবর্তে নিউজিল্যান্ড দলে খেলার ভবিষ্যৎ সম্ভাবনার দুয়ার খুলে যায়। তবে, ওডিআইগুলোয় সুবিধে করতে পারেননি তিনি। দুই খেলায় তিনি মাত্র ৯ রান সংগ্রহ করতে পেরেছিলেন।
প্রথম-শ্রেণীর ক্রিকেট
২০০৮ সাল থেকে জিৎ রাভালের প্রথম-শ্রেণীর খেলোয়াড়ী জীবন চলমান রয়েছে। সঠিকমানসম্পন্ন বামহাতি উদ্বোধনী ব্যাটসম্যান হিসেবে জিৎ রাভাল মাঠের অধিকাংশ এলাকা দিয়েই স্ট্রোকের ফুলঝুড়ি ছোটাতে সক্ষম। সিম বোলিংয়ের বিপক্ষে বেশ ভালোমানের খেলা উপহার দিলেও স্পিন বোলিংয়ের বিপক্ষে তার বেশ দূর্বল মনোভাব রয়েছে।
ডিসেম্বর, ২০০৮ সালে অকল্যান্ডের পক্ষে প্রথম-শ্রেণীর ক্রিকেটে অভিষেক ঘটে জিৎ রাভালের। খেলায় প্রতিপক্ষ ছিল সফররত ওয়েস্ট ইন্ডিয়ান একাদশ। পরবর্তী আট মৌসুমে অকল্যান্ডের পক্ষে প্রথম-শ্রেণীর ক্রিকেটে অংশ নেন। তন্মধ্যে, এক মৌসুমে সেন্ট্রাল ডিস্ট্রিক্টসের পক্ষাবলম্বন করেছিলেন।
ঐ মৌসুমের শেষদিকে মার্চ, ২০০৯ সালে নিউজিল্যান্ডের প্রথম-শ্রেণীর ঘরোয়া প্রতিযোগিতা স্টেট চ্যাম্পিয়নশীপে অকল্যান্ডের পক্ষে নিজের প্রথম খেলায় অংশ নেন। নিজস্ব প্রথম-শ্রেণীর দ্বিতীয় খেলায় দ্বি-শতক হাঁকান তিনি। দশ ঘণ্টারও অধিক সময় নিয়ে ২৫৬ রান তুলে অকল্যান্ডের পক্ষে যৌথভাবে তৃতীয় সর্বোচ্চ রান সংগ্রাহক হন। ২০০৯-১০ মৌসুমে অকল্যান্ডের পক্ষে প্রথমবারের মতো চুক্তিবদ্ধ হন।
স্বর্ণালী সময়
২০১৫ সালের মধ্যে ৫৪টি প্রথম-শ্রেণীর খেলায় অংশ নিয়ে সাড়ে তিন হাজারের অধিক রান তুলেন ও প্রায় প্রত্যেক মৌসুমেই নিয়মিতভাবে ৪০ ঊর্ধ্ব গড়ে রান পেয়েছেন। বিশেষ করে ২০১৫-১৬ মৌসুমে তার স্বর্ণালী মৌসুম অতিবাহিত হয়। ১০টি প্রথম-শ্রেণীর খেলায় অংশ নিয়ে ৫৯.৭৬ গড়ে ১০১৬ রান তুলেছেন। ঐ মৌসুমে অকল্যান্ড দল প্লাঙ্কেট শীল্ডের শিরোপা জয় করে। ফলশ্রুতিতে, নিউজিল্যান্ডের জাতীয় দল নির্বাচকমণ্ডলীর দৃষ্টি আকর্ষণে সক্ষমতা দেখান তিনি।
জুন, ২০২০ সালে নর্দার্ন ডিস্ট্রিক্টস কর্তৃপক্ষ ২০২০-২১ মৌসুমের ঘরোয়া ক্রিকেটকে ঘিরে তাকে চুক্তিতে নিয়ে আসে।
আন্তর্জাতিক ক্রিকেট
সমগ্র খেলোয়াড়ী জীবনে চব্বিশটি টেস্টে অংশগ্রহণ করেছেন জিৎ রাভাল। ১৭ নভেম্বর, ২০১৬ তারিখে ক্রাইস্টচার্চে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৩ জানুয়ারি, ২০২০ তারিখে সিডনিতে স্বাগতিক অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। এখনো তাকে কোন ওডিআইয়ে অংশগ্রহণ করার সুযোগ দেয়া হয়নি।
২০১৬ সালে প্রথমবারের মতো নিউজিল্যান্ডের পক্ষে টেস্ট ক্রিকেট খেলার জন্যে মনোনীত হন। শুরুতে তিনি বেশ হিমশিম খান। ১৭ টেস্টে সাতটি অর্ধ-শতক হাঁকানোর পর বাংলাদেশের বিপক্ষে তিনি তার প্রথম শতরানের সন্ধান পান।
জুন, ২০১৬ সালে জিম্বাবুয়ে ও দক্ষিণ আফ্রিকা গমনার্থে তাকে নিউজিল্যান্ডের টেস্ট দলের সদস্য করা হয়। জুলাই ও আগস্ট মাসে এ সফরগুলোর আয়োজন করা হয়েছিল। তবে, উভয় সফরেই তাকে নিউজিল্যান্ডের পক্ষে কোন খেলায় অংশগ্রহণ করানো হয়নি। পাশাপাশি, একই মৌসুমে ভারত গমনার্থেও তাকে দলে রাখা হয়নি। এর কারণ হিসেবে তার স্পিন বোলিংয়ে উপর দূর্বলতাকে দায়ী করা হয়।
অবশেষে নভেম্বর, ২০১৬ সালে নিজ দেশে সফরকারী পাকিস্তান দলের বিপক্ষে টেস্ট খেলার জন্যে মনোনীত করা হয়। তিনি ক্রমশঃই দূর্বলতর ব্যাটিংশৈলীর অধিকারী মার্টিন গাপটিলের স্থলাভিষিক্ত হন। জিৎ রাভাল নিউজিল্যান্ডের পক্ষে সিরিজের প্রথম টেস্টে ব্যাটিং উদ্বোধনে নামেন। পাকিস্তানকে মাত্র ১৩৩ রানে গুটিয়ে দেয়ার পর প্রথম দিন শেষে ৫৫ রানে অপরাজিত থাকেন। দ্বিতীয় ইনিংসেও ৩৬ রানের অপরাজিত ইনিংস খেলেন। তন্মধ্যে, ইয়াসির শাহের বলে বাউন্ডারি হাঁকিয়ে জয়সূচক রান সংগ্রহ করেছিলেন তিনি। ঐ খেলায় তিনি চারটি ক্যাচ মুঠোয় পুড়েন। অভিষেক খেলায় উইকেট-রক্ষকবিহীন যে-কোন নিউজিল্যান্ডীয় খেলোয়াড়ের মধ্যে এটি সর্বাধিক।
দক্ষিণ আফ্রিকার মুখোমুখি
টেস্ট খেলোয়াড়ী জীবনে প্রথম কয়েক বছর কোন শতরানের ইনিংস খেলতে পারেননি। প্রথম সাত টেস্টে তিনি পাঁচটি অর্ধ-শতক করেছিলেন। নিজস্ব প্রথম মৌসুমে দক্ষিণ আফ্রিকার বিপক্ষে ৮৮ রান তুলে শতরানের কাছাকাছি অবস্থানে এসেছিলেন। ২০১৬-১৭ মৌসুমে ৪৪.৮১ গড়ে ৪৯৩ রান তুলেন। এরফলে, নিউজিল্যান্ড ক্রিকেট কর্তৃপক্ষ কলিন ডি গ্র্যান্ডহোম, নিল ব্রুমসহ তাকে ২০১৭-১৮ মৌসুমকে ঘিরে কেন্দ্রীয় পর্যায়ে চুক্তির আওতায় আনে। ডিসেম্বর, ২০১৭ সালে হ্যামিল্টনে সফরকারী ওয়েস্ট ইন্ডিজের বিপক্ষে ৮৪ রান করেন। আবারো তাকে শতরান করা থেকে নিরাশ হতে হয়।
ফেব্রুয়ারি, ২০১৮ সালে ঘরোয়া পর্যায়ের একদিনের খেলায় অকল্যান্ডের পক্ষে অপ্রত্যাশিতভাবে ক্যান্টারবারির ফাস্ট বোলার অ্যান্ড্রু এলিসের বলে ছক্কা হাঁকান। তিনি সরাসরি বোলারের মাথার উপর দিয়ে লং-অফ এলাকা দিয়ে এ সফলতা পান। তাসত্ত্বেও, অ্যান্ড্রু এলিস বোলিং চালিয়ে যান ও ১৪৯ রান সংগ্রহ করে তার শিকারে পরিণত হয়েছিলেন জিৎ রাভাল। মে, ২০১৮ সালে নিউজিল্যান্ড ক্রিকেট কর্তৃক ২০১৮-১৯ মৌসুমকে ঘিরে নতুন করে বাইশজন খেলোয়াড়ের অন্যতম হিসেবে চুক্তির আওতায় আসেন। আগস্ট, ২০১৮ সালে কাউন্টি ক্রিকেটে অংশ নিতে ইয়র্কশায়ার দলের সাথে চুক্তিবদ্ধ হন। তিনি সতীর্থ আঘাতপ্রাপ্ত নিউজিল্যান্ডীয় কেন উইলিয়ামসনের স্থলাভিষিক্ত হয়েছিলেন।
শ্রীলঙ্কার মুখোমুখি
২০১৮ সাল শেষে তার ব্যাটিং গড় বেশ নিম্নে চলে যায়। বক্সিং ডে টেস্টে সফরকারী শ্রীলঙ্কার বিপক্ষে নিজস্ব সপ্তম অর্ধ-শতক হাঁকানোর পূর্বে তার গড় ছিল ১৯.৯০। আবারো তিনি তিন অঙ্কের কোটা স্পর্শে ব্যর্থ হন। তবে, ঐ বছরে তার ব্যাটিং গড়কে ২৩.২৫-এ নিয়ে যেতে সমর্থ হন।
মার্চ, ২০১৯ সালে অবশেষে নিজস্ব সপ্তদশ টেস্টে প্রথম শতক হাঁকান তিনি। সফরকারী বাংলাদেশ দলের বিপক্ষে ১৩২ রান করেন। এ পর্যায়ে টম ল্যাথামের সাথে উদ্বোধনী জুটিতে ২৫৪ রান সংগ্রহ করেছিলেন। এরফলে, শতক হাঁকানোর পূর্বে যে-কোন নিউজিল্যান্ডীয় ব্যাটসম্যানের তুলনায় সর্বাধিকসংখ্যক অর্ধ-শতরান করেছিলেন। এ জুটির সংগৃহীত রান প্রথম উইকেটে বাংলাদেশের বিপক্ষে নিউজিল্যান্ডের সর্বোচ্চ ও যে-কোন দলের বিপক্ষে তৃতীয় সর্বোচ্চ রানের জুটি।
ব্যক্তিগত জীবনে বিবাহিত তিনি। ৯ মে, ২০১৬ তারিখে আহমেদাবাদে সুরভী নাম্নী এক রমণীর পাণিগ্রহণ করেন। ইউরোপে তারা মধুচন্দ্রিমা উপভোগ করেন। তবে, নিউজিল্যান্ড দলে অন্তর্ভূক্তির ফলে তাকে দ্রুত দেশে ফিরে আসতে হয়।
বেল্জ মহা উপাসনালয়
বেল্জ মহা উপাসনালয় (בעלזא בית המדרש הגדול, বেল্জ বেইশ হা'মিদরাশ হা'গাডোল) হলো ইসরায়েলের বৃহত্তম ইহুদি প্রার্থনালয়। এটি একইসাথে বিশ্বের বৃহত্তম ইহুদি উপাসনালয়। এই উপাসনালয়টি বেল্জ হাসিদীয় সম্প্রদায় বিশ্বের সমস্ত সমর্থক ও শুভাকাঙ্খীদের অনুদানের অর্থ দিয়ে নির্মাণ করেছে।
অবস্থান
বেল্জ মহা উপাসনালয় জেরুসালেমের কিরইয়াত বেল্জ শহরতলির ৭ পঞ্চম বিনাত ইশাচার স্ট্রিটে অবস্থিত।
পরিকল্পনা
১৯৮০ সালের দিকে পঞ্চম বেল্জার রাব্বাই ইশাচার দোভ রোকেয়াখ জেরুসালেমের কিরইয়াত বেল্জ শহরতলিতে একটি ইহুদি উপাসনালয় নির্মাণের পরিকল্পনা করেন। চারটি স্ট্রিট থেকে প্রবেশের জন্য চারটি প্রবেশপথ যুক্ত বিশিষ্ট ভবনটির জন্য নকশা করা হয়েছিলো যা ছিলো ১৮৪৩ সালের বেল্জ শহরে প্রথম বেল্জ রাব্বাই শালোম রোকেয়াখ দ্বারা নির্মিত উপাসনালয়টির নকশার অনুরূপ। ভবনটির নকশায় মূল উপাসনা কক্ষ, ছোট অধ্যয়ন কক্ষ, বিবাহ কক্ষ, বার মিটজাহ কক্ষ, পাঠাগার এবং অন্যান্য কক্ষ বিদ্যমান ছিলো।
নির্মাণ
১৯৮০ ও ১৯৯০ এর দশকে নেসেট ঘরটি নির্মাণের জন্য বেল্জার হাসিদিম সম্প্রদায় কর্তৃক অনুদান প্রকল্পের সূচনা করা হয়েছিলো।
পূর্ববর্তী বেইথ নেসেটটির মত এই উপাসনালয়টি নির্মাণে ১৫ বছর লেগেছিলো। নির্মাণ কাজ শেষে এটি ২০০০ সালে উন্মুক্ত করে দেওয়া হয়।
এর মূল উপাসনা কক্ষে ২,৫৮৪ জন ইহুদি ধর্মালম্বী বসতে পারে। এর ১২ মিটার উঁচু ও ১৮ টন ওজন বিশিষ্ট অলঙ্কৃত কাঠের তৈরি তোরাহ সিন্দুকটির নাম গিনেস বিশ্ব রেকর্ডের তালিকায় রয়েছে যা ৭০টি তোরাহ পাণ্ডুলিপি বহনে সক্ষম। এই উপাসনালয়ে আছে উচ্চতা ও  প্রস্থতা বিশিষ্ট নয়টি ঝাড়বাতি যাতে দুই লক্ষ চেক স্ফটিকের টুকরো বিদ্যমান।
উপাসনালয়ে থাকা তোরাহ সিন্দুকটির পাশে কাঁচের বাক্সে রাখা কাঠের চেয়ার ও ডেস্ক রাব্বাই আহারোন রোকেয়াখ ১৯৪৪ সালে ফিলিস্তিন ভ্রমণকালে ব্যবহার করেছিলেন।
ভবন বিন্যাস
মূল উপাসনা কক্ষটি শুধুমাত্র সাব্বাথ ও ইহুদি পবিত্র দিবসগুলোতে ব্যবহার করা হয় অন্যদিকে সাপ্তাহিক উপাসনার অনুষ্ঠানগুলো উপাসনালয়ের ক্ষুদ্রতর কক্ষগুলোতে পরিচালনা করা হয়ে থাকে। মূল উপাসনা কক্ষে একাধিক তলা বিদ্যমান। তলাগুলো সরাসরি মূল কক্ষের অধীনে অনেকগুলো ছোট ছোট উপাসনা কক্ষে বিভক্ত যেগুলোকে শটিব্লাখ বলা হয় যেখানে প্রতি দশ মিনিটে শাখারিত, মিনখা ও মারিভ আয়োজন হয়ে থাকে। পার্শ্ববর্তী অংশে আরেকটি বৃহৎ কক্ষ হাসিদীয় সম্প্রদায়ের তিশেন উৎসবের জন্য ব্যবহৃত হয়ে থাকে। শটিব্লাখ এর নিচে অনেকগুলো তলায় ইসরায়েলের বাইরে থেকে আসা বেল্জার হাসিদিমের রাব্বাইদের ঘুমানোর জন্য কক্ষ রয়েছে যারা বিভিন্ন ইহুদি পবিত্র দিবসে ইসরায়েলে যান। উপাসনালয়টিতে অন্যান্য কাজের জন্য বড় কক্ষ বিদ্যমান যেমন সাব্বাথের বিকেলে শেউদাহ শ্লিশিট, বিবাহ অনুষ্ঠান এবং বার মিটজাহ উৎসব ইত্যাদি।
উপাসনালয়ে নিকটে বেল্জার রাব্বাই ও তার পরিবারের জন্য দুই তলা বিশিষ্ট একট বাড়ি রয়েছে। সেই বাড়িতে রাব্বাইয়ের দপ্তর ও অতিথি কক্ষের সাথে পরিবারের জন্য কক্ষ বিদ্যমান। বাড়ির উপর তলার বারান্দামুখী উপাসনালয়ের প্রাঙ্গনে হাসিদিমগণ রাব্বাইয়ের আমন্ত্রণে উৎসব সহ বিভিন্ন উদ্দেশ্যে তাঁবুর নিচে জড় হন।
গড় পঞ্চকোট
গড় পঞ্চকোট ভারতের পশ্চিমবঙ্গের পুরুলিয়া জেলায় পঞ্চকোট পাহাড়ের কোলে অবস্থিত একটি প্রত্নস্থল। এই স্থানটি ঐ অঞ্চল শাসনকারী শিখর রাজবংশের রাজধানী ছিল।
গড়
গড় পঞ্চকোট প্রায় পাঁচ মাইল বিস্তৃত একটি দুর্গ ছিল। এই গড়ের চারিপাশের প্রতিরক্ষা ব্যবস্থা বারো বর্গমাইল এলাকা জুড়ে বিস্তৃত ছিল এবং এটি পরিখা দিয়ে ঘেরা ছিল। মূল দুর্গ পাথরের দেওয়াল দিয়ে ঘেরা ছিল।
স্থাপত্য
গড় পঞ্চকোটের অধিকাংশ স্থাপত্য বর্তমানে ধ্বংসপ্রাপ্ত বা অবলুপ্তির পথে। এই স্থানে বেশ কয়েকটি মন্দির রয়েছে, যেগুলি উপযুক্ত সংরক্ষণের অভাবে ধ্বংসস্তূপে পরিণত হয়েছে।
তোরণ
১৮৭২ খ্রিষ্টাব্দে জে ডি বেগলার গড় পঞ্চকোট ভ্রমণ করে আঁখ দুয়ার, বাজার মহল দুয়ার, খড়িবাড়ি দুয়ার এবং দুয়ার বাঁধ নামক চারটি তোরণের বর্ণনা করেন। তিনি দুয়ার বাঁধ ও খড়িবাড়ি দুয়ারের গায়ে উৎকীর্ণ লিপিতে মল্লরাজ বীর হাম্বিরের নামের উপস্থিতি লক্ষ্য করেন, যা থেকে প্রমাণ পাওয়া যায় যে পঞ্চকোট রাজ্য মল্লভূমের অধীনস্থ হয়েছিল।
পঞ্চরত্ন মন্দির
গড় পঞ্চকোটের সর্বাপেক্ষা উল্লেখযোগ্য মন্দির হল একটি পঞ্চরত্ন টেরাকোটা নির্মিত দক্ষিণ ও পূর্বদুয়ারী রাস মন্দির। মন্দিরের গায়ে ফুল ও আলপনার নকশা ছাড়াও খোল, করতাল বাদনরত ও নৃত্যরত মানব-মানবীর মূর্তি পরিলক্ষিত হয়। ষাট ফুট উচ্চ কেন্দ্রীয় চূড়া বিশিষ্ট ভগ্নপ্রায় এই মন্দিরে কোন বিগ্রহ নেই। উত্তরপশ্চিম দিকে অপর একটি পঞ্চরত্ন টেরাকোটা মন্দিরের ধ্বংসাবশেষ রয়েছে, বর্তমানে যার চারটি চূড়া নিশ্চিহ্ন হয়ে গেছে ও মধ্যের ৪০ ফুট উচ্চ চূড়াটি অবশিষ্ট রয়েছে।
কঙ্কালী মাতার মন্দির
গড়ের পশ্চিমদিকে প্রস্তর নির্মিত কঙ্কালী মাতার ভগ্নপ্রায় মন্দিরের অস্তিত্ব বর্তমান। মন্দিরের সামনের অংশ অক্ষত হলেও পেছনের অংশ সম্পূর্ণ ধ্বংসপ্রাপ্ত। কঙ্কালী মাতা পঞ্চকোট রাজ্যের কুলদেবী হলেও বর্তমানে এই মন্দিরে কোন বিগ্রহ নেই। মন্দিরের প্রবেশপথের ওপরে কোন লিপি বা মূর্তি খোদিত ছিল, যা বর্তমানে বিনষ্ট হয়েছে।
অন্যান্য স্থাপত্য
গড়ের বাম দিকে প্রস্তর নির্মিত কল্যাণীশ্বরী দেবী মন্দিরের ধ্বংসাবশেষ বর্তমান। এছাড়াও দুইটি প্রায় ধ্বংসপ্রাপ্ত জোড়বাংলা মন্দির এই স্থানে অবস্থিত। এছাড়া পঞ্চকোট পাহাড়ের পাদদেশে রাজপ্রাসাদের ধ্বংসাবশেষ ও কর্মচারীদের বাসস্থান অবস্থিত।
চিত্রশালা
<Gallery> Garh_Panchkot_-_Signage_(2).jpg|গড় পঞ্চকোট যাবার পথনির্দেশ Pancharatna Temple, Garh Panchakot.JPG|পঞ্চরত্ন রাস মন্দিরের সম্মুখভাগ Ruined Pancharatna Temple, Garh Panchakot.JPG|ধ্বংসপ্রাপ্ত পঞ্চরত্ন মন্দির Jor Bangla Temple, Garh Panchakot.JPG|জোড় বাংলা Kankali Mata Temple.JPG|কঙ্কালী মাতার মন্দির </Gallery>
এফ. মারি আব্রাহাম
'''এফ. মারি আব্রাহাম (F. Murray Abraham; জন্ম: মারি আব্রাহাম', ২৪ অক্টোবর ১৯৩৯) হলেন একজন মার্কিন অভিনেতা। তিনি ১৯৮৪ সালে আমাডেয়ুস'' চলচ্চিত্রে আন্তোনিও সালিয়েরি চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কার অর্জনের পর বহুল পরিচিতি অর্জন করেন। এই কাজের জন্য তিনি সেরা নাট্যধর্মী চলচ্চিত্র অভিনেতা বিভাগে গোল্ডেন গ্লোব অর্জন করেন এবং বাফটা পুরস্কারের মনোনয়ন লাভ করেন।
তিনি প্রধান ও পার্শ্ব চরিত্রে অসংখ্য চলচ্চিত্রে অভিনয় করেছেন, তন্মধ্যে উল্লেখযোগ্য হল অল দ্য প্রেসিডেন্ট্‌স মেন (১৯৭৬), স্কারফেস (১৯৮৩), দ্য নেম অব দ্য রোজ (১৯৮৬), লাস্ট অ্যাকশন হিরো (১৯৯৩), স্টার ট্রেক: ইনসারেকশন (১৯৯৮), ফাইন্ডিং ফরেস্টার (২০০০), ইনসাইড লয়েইন ডেভিস (২০১৩), এবং দ্য গ্র্যান্ড বুদাপেস্ট হোটেল (২০১৪)। আব্রাহাম চলচ্চিত্রের পাশাপাশি টেলিভিশনে ও মঞ্চেও কাজ করেছেন। তিনি হোমল্যান্ড টিভি ধারাবাহিকের নিয়মিত অভিনয়শিল্পী এবং এই কাজের জন্য তিনি দুটি প্রাইমটাইম এমি পুরস্কারের মনোনয়ন লাভ করেছেন।
বানৌজা দুর্জয়
বানৌজা দুর্জয় নামে বাংলাদেশ নৌবাহিনীর বহরে দুটি জাহাজ যুক্ত হয়েছে।
জৈবপ্রযুক্তি
জাতিসংঘের কনভেনশন অন বায়োলোজিক্যাল ডাইভার্সিটি অনুসারে জৈব প্রযুক্তিকে এভাবে সংজ্ঞায়িত করা যায়:
"যে কোনো প্রকারের প্রায়োগিক প্রাযুক্তিক কাজ যা জৈবিক ব্যবস্থা, মৃত জৈবিক বস্তু অথবা এর থেকে প্রাপ্ত কোনো অংশকে ব্যবহার করে কোনো দ্রব্য বা পদ্ধতি উৎপন্ন করে বা পরিবর্তন করে যা বিশেষ ব্যবহারের জন্য ব্যবহৃত হয়।"
ইতিহাস
যদিও কৃষিকাজে জৈবপ্রযুক্তি বহুকাল পূর্বে থেকে ব্যবহৃত হচ্ছে, তবুও উদ্ভিদের চাষাবাদে এর আধুনিকতম প্রয়োগ দেখা যায়। নব্যপ্রস্তর যুগের নবোপলীয় বিপ্লবের পর থেকেই কৃষিকে খাদ্য উৎপাদনের সবচেয়ে প্রভাবশালী মাধ্যম হিসেবে গণ্য করা হয়। আধুনিক যুগের কৃষকেরা শ্রেষ্ঠ বীজ নির্বাচন ও ব্যবহার করে সর্বোচ্চ ফলন ঘটিয়ে ক্রমবর্ধমান জনসংখ্যার খাদ্য চাহিদা পূরণ করছে। যখন শস্য ও জমির পরিমাণ অনেক বৃদ্ধি পেয়ে নিয়ন্ত্রণের বাইরে চলে যাচ্ছিল, তখন এমন কিছু জীব এবং তাদের থেকে উৎপন্ন পদার্থের সন্ধান পাওয়া যায়, যারা মাটির উর্বরাশক্তি বৃদ্ধি করে, নাইট্রোজেন সংবদ্ধকরণ করে, এবং ক্ষতিকর কীটপতঙ্গ বা পেস্ট দমন করে। কৃষির ইতিহাসে দেখা যায়, কৃষক ভিন্ন পরিবেশে ভিন্ন উদ্ভিদের সাথে কোনো উদ্ভিদের প্রজনন ঘটিয়ে উদ্ভিদের জিনে  কিছু পরিবর্তন ঘটিয়ে জৈবপ্রযুক্তির প্রাথমিক রূপ উন্মোচন করেছেন।
বিয়ারের গাঁজন ও আদিম জৈবপ্রযুক্তির একটি উদাহরণ। এই পদ্ধতিগুলো মেসোপটেমিয়া,মিশর,চিন এবং ভারতে প্রচলিত ছিল এবং পদ্ধতিগুলোর জীববৈজ্ঞানিক মূলনীতিগুলো এখনো একই রয়েছে। ১৮৫৭ সালে লুই পাস্তুরের গাঁজনবিষয়ক কাজের আগে এই প্রক্রিয়া সম্পর্কে স্পষ্টভাবে কিছু বোঝা না গেলেও এটিই একপ্রকার খাদ্যকে অন্য প্রকার খাদ্যে রূপান্তরকারী জৈবপ্রযুক্তির প্রাথমিক রূপ। গাঁজন প্রক্রিয়ায় বিভিন্ন প্রকার খাদ্যের কার্বোহাইড্রেট ভেঙে অ্যালকোহল উৎপন্ন হয়।
হাজার বছর ধরে মানুষ শস্য এবং প্রাণীর উৎপাদন বৃদ্ধির জন্য কৃত্রিম প্রজনন পদ্ধতি ব্যবহার করেছে। এই পদ্ধতিতে প্রত্যাশিত উন্নত বৈশিষ্ট্যধারী জীবের মিলনে সৃষ্ট সন্তান একই বৈশিষ্ট্য ধারণ করে। উদাহরণস্বরূপ, এই পদ্ধতি ব্যবহার করে বৃহত্তম ও সর্বাধিক মিষ্টি ভুট্টা উৎপাদন করা হয়েছিল।
বিংশ শতাব্দীর শুরুতে বিজ্ঞানীগণ অণুজীব সম্পর্কে অনেক তথ্য লাভ করতে থাকেন এবং পণ্য প্রক্রিয়াজাতকরণের নতুন নতুন পদ্ধতি আবিষ্কার করেন। ১৯১৭ সালে Chaim Weizmann বাণিজ্যিক কর্মকাণ্ডে প্রথম বিশুদ্ধ অণুজীব কালচারের প্রয়োগ করেন। তিনি Clostridium acetobutylicum ব্যাকটেরিয়ার সাহায্যে ভুট্টার স্টার্চ প্রক্রিয়াজাত করে অ্যাসিটোন উৎপাদন করেছিলেন যা প্রথম বিশ্বযুদ্ধে যুক্তরাজ্যের খুব দরকার ছিল বিস্ফোরক তৈরি করতে।
প্রয়োগ
অণুজীব দ্বারা জৈব পদার্থ প্রক্রিয়াজাতে জৈবপ্রযুক্তির প্রয়োগ হয়। আকরিক থেকে ধাতু নিষ্কাশনে ব্যাকটেরিয়ার ব্যবহারও জৈবপ্রযুক্তির উদাহরণ। এছাড়া কোনো জিনিসকে পুনরায় ব্যবহারের উপযোগী করে তোলা, বর্জ্য শোধন, কলকারখানা দ্বারা দূষিত এলাকা পরিষ্কার এবং জীবাণু অস্ত্র তৈরিতে জৈবপ্রযুক্তি ব্যবহার করা হয়।
জৈবপ্রযুক্তির বিভিন্ন শাখাকে শনাক্ত করার জন্য কিছু শব্দ বা পরিভাষা উদ্ভূত হয়েছে। যেমন:-
গোল্ড বায়োটেকনোলজি বা স্বর্ণ জৈবপ্রযুক্তি
এই শাখাটি মূলত বায়োইনফরমেটিকসের উপরে ভিত্তি করে গঠিত হয়েছে যা জৈবপ্রযুক্তির একটি আন্তঃবিষয়ক ক্ষেত্র যেখানে জীববিজ্ঞানের সমস্যাগুলো দ্রুত সাজানো যায় এবং তথ্য বিশ্লেষণ করা যায় কম্পিউটারের প্রযুক্তি ব্যবহার করে।এ টি অন্যান্য বিভিন্ন ক্ষেত্রে গুরুত্বপূর্ণ ভূমিকা পালন করে। যেমন- functional genomics, structural genomics and proteomics যা জৈবপ্রযুক্তি ও ওষুধশিল্পের মূল উপাদান তৈরিতে সাহায্য করে।
ব্লু বায়োটেকনোলজি বা নীল জৈবপ্রযুক্তি
মূলত সামুদ্রিক সম্পদকে কাজে লাগিয়ে শিল্পক্ষেত্রে বিভিন্ন দ্রব্য উৎপাদনের ক্ষেত্র। যেমন- জৈব জ্বালানি পরিশোধনের ক্ষেত্রে সালোকসংশ্লেষণকারী মাইক্রো-শৈবাল ব্যবহৃত হয়।
গ্রিন বায়োটেকনোলজি বা সবুজ জৈবপ্রযুক্তি
জৈবপ্রযুক্তির সেই শাখা, যেখানে জৈবপ্রযুক্তি কৃষিক্ষেত্রে প্রয়োগ করা হয়। যেমন- মাইক্রোপ্রোপাগেশনের মাধ্যমে একসাথে অনেক উদ্ভিদ উৎপন্ন করা যায়। নির্দিষ্ট পরিবেশে বেড়ে ওঠার জন্য ট্রান্সজেনিক উদ্ভিদ (বাইরে থেকে জিন প্রবেশ করানোর মাধ্যমে উৎপন্ন উদ্ভিদ) তৈরি বিভিন্ন রোগ প্রতিরোধকারী এবং অধিক ফলনশীল উদ্ভিদ উৎপাদন।
রেড বায়োটেকনোলজি বা লাল জৈবপ্রযুক্তি
চিকিৎসা শাস্ত্র এবং ওষুধ শিল্পে ব্যবহৃত জৈবপ্রযুক্তি। এই শাখার অন্তর্গত কাজগুলো হল টিকা ও অ্যান্টিবায়োটিক তৈরি, বিভিন্ন থেরাপি, কৃত্রিম অঙ্গ তৈরি, কৃত্রিম হরমোন তৈরি, স্টেম কোষ প্রভৃতি তৈরি।
হোয়াইট বায়োটেকনোলজি বা সাদা জৈবপ্রযুক্তি
এটিকে শিল্প জৈবপ্রযুক্তিও বলা হয় কারণ এই প্রযুক্তি শিল্প ক্ষেত্রে ব্যবহার করা হয়। যেমন- বিভিন্ন এনজাইমের সঠিক ব্যবহারের ফলে রাসায়নিক বিক্রিয়ার গতি নিয়ন্ত্রণের মাধ্যমে বিভিন্ন গুরুত্বপূর্ণ রাসায়নিক পদার্থ তৈরি এবং ক্ষতিকর রাসায়নিক পদার্থ ধ্বংস করা হয়।
ইয়োলো বায়োটেকনোলজি বা হলুদ জৈবপ্রযুক্তি
খাদ্য উৎপাদনের ক্ষেত্রে ব্যবহৃত জৈবপ্রযুক্তি।যেমন- গাঁজন পদ্ধতিতে ওয়াইন, পনির, বিয়ার প্রভৃতি উৎপাদন। বিভিন্ন কীটপতঙ্গের ক্ষেত্রে ব্যবহৃত জৈবপ্রযুক্তিও এই ‌শাখার আলোচ্য বিষয়।
গ্রে বা ধূসর জৈবপ্রযুক্তি
পরিবেশে প্রয়োগকৃত জৈবপ্রযুক্তি। প্রাকৃতিক ভারসাম্য রক্ষা এবং পরিবেশ দূষণ দূর করাই এর প্রধান লক্ষ্য।
ব্রাউন বা বাদামি জৈবপ্রযুক্তি
এই ক্ষেত্রটি জৈবপ্রযুক্তির আইনি, নৈতিক এবং দার্শনিক দিকগুলোর সাথে সম্পর্কযুক্ত।
ডার্ক বা অন্ধকার জৈবপ্রযুক্তি
সন্ত্রাসবাদে জৈবপ্রযুক্তির ব্যবহার, জীবাণু অস্ত্র তৈরি এই শাখার অন্তর্গত।যেমন- অণুজীব বা বিষাক্ত পদার্থ ব্যবহার করে মানুষ, গবাদি পশু বা ফসলের রোগ সৃষ্টির মাধ্যমে ক্ষতি সাধন করা।
উইকিপিডিয়া প্রশাসক
thumb|সাধারণত উইকিপিডিয়ার প্রশাসকের প্রতিনিধিত্বকারী আইকন
ইন্টারনেট বিশ্বকোষ উইকিপিডিয়ায়, বিশ্বস্ত ব্যবহারকারীদের সফল প্রশাসক হওয়ার আবেদনের উপর ভিত্তি করে, প্রশাসক (এছাড়াও এডমিন, সিসপ এবং তত্ত্বাবধায়ক হিসেবে পরিচিত) অধিকার প্রদান করা হয়ে থাকে। বর্তমানে বাংলা উইকিপিডিয়ায় মোট  (এখন পর্যন্ত) জন প্রশাসক রয়েছেন। প্রশাসকগণের অন্যান্য ব্যবহারকারী বা সম্পাদকদের তুলনায় অতিরিক্ত প্রযুক্তিগত অধিকার বা সুবিধা রয়েছে।
প্রশাসক হওয়ার আবেদন
উইকিপিডিয়ার প্রথম প্রশাসক হিসেবে অক্টোবর ২০০১ সালে জিমি ওয়েলস নিজেকে নিযুক্ত করেন, উইকিপিডিয়ায় বর্তমানে প্রশাসক হওয়ার আবেদন নামে পরিচিত একটি প্রক্রিয়ার মধ্য দিয়ে নিযুক্ত করা হয়। কোন নিবন্ধিত সম্পাদক নিজেদের মনোনীত করতে পারেন, অথবা এর জন্যে অন্য সম্পাদকের অনুরোধ করতে পারেন। ইংরেজি উইকিপিডিয়ার স্বয়ংক্রিয় প্রশাসক অ্যান্ড্রু লিহ এই প্রক্রিয়াকে, "সুপ্রিম কোর্টের মাধ্যমে কাউকে বসানোর সমগোত্রীয়" মনে করেন।
দানিশ আবরার
দানিশ আবরার হলেন ভারতীয় জাতীয় কংগ্রেসের একজন ভারতীয় রাজনীতিবিদ। তিনি ১৫তম রাজস্থান বিধানসভার সদস্য। তিনি রাজনীতিবিদ আবরার আহমেদের ছেলে।
রংঘর
রংঘর (ৰংঘৰ) অসমের শিবসাগরে অবস্থিত একটি ঐতিহাসিক দোতালা মহল। আহোম শাসনকালে রঙালি বিহুর সময় মহিষের যুদ্ধ ও অন্যান্য উৎসবের আনন্দ উপভোগ করার জন্য রংঘর ব্যবহার করা হত। রংঘর এশিয়ার প্রথম পেভিলিয়ন হিসেবে প্রখ্যাত । এই মহলটি আহোম সাম্রাজ্যের অন্যতম রাজধানী রংপুরের রুপহি পথারে ১৭৪৬ সনে স্বর্গদেউ প্রমত্ত সিংহের রাজত্বকালে নির্মাণ করা হয় । এটি তলাতল ঘরের উত্তরে, জয়সাগরের পশ্চিমে ও অসম ট্রাঙ্ক রোডের নিকটে অবস্থিত।
স্থাপত্য
রংঘরের আকৃতি চতুর্ভুজের ন্যায়। চুড়ায় নির্মিত মগরমুখি নৌকার আকৃতি রংগড়ের সৌন্দর্যকে বিশেষ মাত্রা প্রদান করেছে। পোড়া ইট দ্বারা নির্মিত এই মহলে কোন ধরনের ধাতুর ব্যবহার করা হয় নাই। ইটা জোড়া লাগানোর জন্য  মাষকলাই ডাল, হাসের ডিম ও বড়া চাউল ইত্যাদি ব্যবহার করা হয়েছিল।
শিকোরি
শিকোরি (Chinese Waterberry, Snowberry, Common Bushweed) (বৈজ্ঞানিক নাম:Flueggea Virosa) যা খাক্রা বা কাউকরা নামেও পরিচিত দুধ-সাদা রঙের ফল। এরা মিশ্র চিরসবুজ বনের গুল্ম । আবাস পাহাড়, জলার ধার ও নদীপাড়।
বিস্তৃতি
আফ্রিকা ও এশিয়ার বিভিন্ন অঞ্চলে বিস্তৃত।
বিবরণ
এশিয়া ও আফ্রিকার বিভিন্ন অঞ্চলের মানুষ এ ফল খায়। ফলটি পাখ-পাখালিরও প্রিয়। পাতা প্রজাপতির প্রিয়। কাউকরা পত্রমোচি গাছ। স্ত্রী ও পুরুষ গাছ আলাদা। গুল্ম হলেও কখনো কখনো চার থেকে পাঁচ মিটার পর্যন্ত উঁচু হয়। শাখা কোনাকৃতি। তবে নতুন অবস্থায় লালাভ বাদামি, মসৃণ এবং ক্রমশ গাঢ়, বায়ুরন্ধ্রযুক্ত। পত্র সোপপত্রিক, উপপত্র ভল্লাকার। এক থেকে আড়াই মিলিমিটার লম্বা। আগা চোখা, অর্ধ-অখণ্ড, ঝিল্লিময় ও আশুপাতি।এর বৃন্ত দুই থেকে আট মিলিমিটার লম্বা, সরু পক্ষল। পত্রফলক উপবৃত্তাকার, দীর্ঘায়ত। পুষ্প কাক্ষিক, শীর্ষ মঞ্জরির গুচ্ছে সন্নিবিষ্ট, হলুদাভ, সুগন্ধি। পুরুষ ফুলের বৃন্ত সরু, তিন থেকে ছয় মিলিমিটার লম্বা। স্ত্রী ফুলের বৃন্ত দেড় থেকে ১২ মিলিমিটার লম্বা। পরাগায়নের কাজটি করে বিভিন্ন পোকা ও মৌমাছি। ফল স্বাদে মিষ্টি, অর্ধগোলাকার মসৃণ সবুজ বা সাদা। ফুল ও ফলের মৌসুম এপ্রিল থেকে সেপ্টেম্বর।
ব্যবহার
সাধারণত বেড়া বানানোর কাজে লাগে। গাছের শিকড়, বাকল ও পাতা সিফিলিস, গনোরিয়া, চর্মরোগ ও কৃমি সমস্যায় ব্যবহার করা হয়। পাতা ও বাকলের নির্যাস শক্তিবর্ধনে উপকারী। কাঠ খুঁটি, লাঠি ও কয়লা তৈরিতে ব্যবহার্য। কম্বোডিয়ায় এ গাছের বাকল দিয়ে মাছ অচেতন করা হয়।
ওহিদুর রহমান
ওহিদুর রহমান বাংলাদেশ আওয়ামী লীগের রাজনীতিবিদ, মুক্তিযোদ্ধা এবং নওগাঁ-৬ (রাণীনগর-আত্রাই) আসনের সাবেক সংসদ সদস্য। তিনি ১৯৮৬ সালের তৃতীয় জাতীয় নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন।
জন্ম ও প্রাথমিক জীবন
ওহিদুর রহমান ১৯৪৩ সালে নওগাঁ জেলার আত্রাই উপজেলায় জন্মগ্রহণ করেন। তিনি রাজশাহী বিশ্ববিদ্যালয়ে লেখাপড়া করেন।
রাজনৈতিক ও কর্মজীবন
ওহিদুর রহমান লেখক ছাত্র ইউনিয়ন, ন্যাপ ভাসানী ও পূর্ব বাংলার কমিউনিস্ট পার্টির সঙ্গে জড়িত ছিলেন। তিনি ১৯৭১ সালে কমিউনিস্ট পার্টিতে যোগ দিয়ে প্রথমে আত্রাই এবং পরে রাজশাহী জেলার আঞ্চলিক মূল নেতা হিসেবে দায়িত্ব পালন করেন। মুক্তিযুদ্ধের সময় তিনি ভারতে না গিয়ে রাজশাহীর নয়টি অঞ্চলে প্রতিরোধ গড়ে তোলেন। তিনি ১৯৮৬ সালের তৃতীয় জাতীয় নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হয়েছিলেন। ১৯৯১ সালে বাংলাদেশের কমিউনিস্ট পার্টি আওয়ামী লীগের সাথে যৌথভাবে নির্বাচনে অংশ নিলে তিনি প্রার্থী হয়ে পরাজিত হন। কমিউনিস্ট পার্টি ভেঙে গেলে তিনি আওয়ামী লীগে যোগ দেন। এর পর আওয়ামী লীগে যোগ দিয়ে জুন ১৯৯৬ সালের সপ্তম জাতীয় নির্বাচনে প্রার্থী হয়েও পরাজিত হন তিনি।
গ্রন্থ
ওহিদুর রহমান মুক্তিযোদ্ধ ও চলমান রাজনীতি নিয়ে বেশ কয়েকটি প্রবন্ধ ও বইয়ের রচইতা। তার উল্লেখযোগ্য গ্রন্থের মধ্যে রয়েছে:
চৌ রাজবংশ
চৌ রাজবংশ ছিল শাং সাম্রাজ্য পরবর্তী ও ছিন সাম্রাজ্য পূর্ববর্তী চীনের একটি প্রাচীন সাম্রাজ্য। এই সাম্রাজ্য চীনের ইতিহাসে সবচেয়ে দীর্ঘ সময় রাজত্ব করে। এই সাম্রাজ্যের সময়কালকে দুই ভাগে বিভক্ত করা হয়। প্রথমটি আনুমানিক খ্রিস্টপূর্ব ১০৪৬ অব্দ থেকে খ্রিস্টপূর্ব ৭৭১ অব্দ পর্যন্ত স্থায়ী ছিল এবং তা পশ্চিম চৌ নামে পরিচিত ছিল। এই সময়েই চীনের প্রকৃত রাজনৈতিক ও সামরিক শাসন প্রতিষ্ঠিত হয়। দ্বিতীয়টি খ্রিস্টপূর্ব ৭৭০ অব্দ থেকে খ্রিস্টপূর্ব ২৫৬ অব্দ পর্যন্ত স্থায়ী ছিল এবং তা পূর্ব চৌ নামে পরিচিত ছিল।
চৌ রাজবংশ সময়কালে, বিশেষ করে শেষ দিকে, চীনের সভ্যতার বিকাশ লাভ করে। পূর্ব চৌ রাজবংশ সময়ে কনফুসিয়াস, লাউযি, মেনসিয়াস, মোজি কর্তৃক কনফুসীয় ধর্ম, তাও ধর্মসহ বিভিন্ন মতবাদ প্রসার লাভ করে। এই সময়ে ব্রোঞ্জের তৈরি যুদ্ধ ও কৃষি সরঞ্জাম উৎপাদন শুরু হয়। এছাড়া যুদ্ধরত রাজ্য কালে লেখার আধুনিক রূপ উন্মোচিত হয়।
প্রতিষ্ঠা লাভ
চৌ রাজবংশ প্রতিষ্ঠার পূর্বে শাং সাম্রাজ্য সময়কালে এই সম্প্রদায় বর্তমান শানসি প্রদেশের গুয়ানঝং এলাকায় বসবাস করত। এই সম্প্রদায়ের নেতা ছিলেন জি। সিমা কিয়ান তার ইতিহাসের আলেখ্য বইতে বলেন, গুগং ডানফু বিন থেকে ওয়েই নদীর পাড়ে তার সম্প্রদায় নিয়ে চলে আসেন। তার বড় দুই পুত্র তাইবো ও ঝংইয়ং এই এলাকা ছেড়ে পালিয়ে যায় এবং ইয়াংজি নদীর নিম্নভুমিতে য়ু রাজ্য গড়ে তুলে। তার ছোট পুত্র জিলি উত্তরাধিকারীসূত্রে এই সম্প্রদায়ের দায়িত্ব লাভ করে এবং শাং সাম্রাজ্যের আশেপাশে তার রাজত্ব বিস্তার করতে থাকে। তার ক্ষমতা বিস্তারে শাং সম্রাট ওয়েন ডিং ভীত হয় এবং সাইকো নামক স্থানে গুপ্ত হামলা চালায়। শাং সম্রাট চৌ জিলির পুত্র ওয়েনকে ইউলি নামক স্থানে বন্দী করে এবং ওয়েনের বড় পুত্র বোয়ি কাওয়ের পরিবর্তে তাকে মুক্তি দেওয়া হয়। পরবর্তীতে ওয়েনের দ্বিতীয় পুত্র য়ু মুয়ের যুদ্ধে তার পিতামহ ও বড় ভাইয়ের অপমানের প্রতিশোধ নেয় এবং শাংদের পরাজিত করে চৌ রাজবংশ প্রতিষ্ঠা করে।
প্রচলিত পৌরাণিক গল্প
চীনা পুরাণ অনুসারে, চৌ রাজবংশের বংশবিস্তার শুরু হয় সম্রাট কু’র সহচর জিয়াং ইউয়ান শাংডির প্রার্থনা করে অলৌকিকভাবে কি নামক এক সন্তান লাভ করেন। কথিত আছে, কিকে তার মা তিনবার পরিত্যাগ করলেও সে অলৌকিকভাবে বেঁচে যায়। সিয়া সাম্রাজ্য সময়কালে তাকে তাই এলাকার জমিদারিত্ব দেয়া হয় এবং তিনি সেখানে কৃষিতে ব্যাপক ভূমিকা রাখেন। সিয়া সম্রাট তাকে জি উপাধি প্রদান করেন এবং পরবর্তীতে শাং সম্রাট তাং তাকে মরণোত্তর হৌজি উপাধি দেন। কি’র পুত্র বুঝু বৃদ্ধ বয়সে তার পিতার পেশা ত্যাগ করেন এবং তার পুত্র জি জু পুরোপুরি এই পেশা ত্যাগ করে জিরং ও বেইডির মত যাযাবর জীবনযাপন শুরু করেন। জি জুর পুত্র গং লিউ তার লোকজন নিয়ে আবার কৃষিকাজ শুরু করেন এবং বিন এলাকায় বসবাস শুরু করেন। পরে রাজা তাই তার সম্প্রদায়কে বিন থেকে ওয়েই নদীর তীরে চৌয়ে নিয়ে আসেন।
ডিউক তার দুই পুত্র তাইবো ও ঝংইয়ংকে শাং রাজা য়ু য়ি ও ওয়েন ডিংয়ের উপঢৌকন হিসেবে জিরং সম্প্রদায়কে দমনকারী রাজা জিলির নিকট প্রেরন করেন। তাইবো ও ঝংইয়ং ইয়াংজি নদীর বদ্বীপে পালিয়ে যায় এবং সেখানে লোকজনকে নিয়ে য়ু রাজ্য গড়ে তুলে। জিলির পুত্র রাজা ওয়েন তার রাজধানী ফেংহাওয়ে স্থানান্তর করেন। খ্রিস্টপূর্ব ১০৪৬ অব্দে ওয়েনের পুত্র য়ু এবং তার সহচর জিয়াং জিয়া ৪৫,০০০ সেনা এবং ৩০০ রথ নিয়ে হুয়াংহো নদী দিকে অগ্রসর হন এবং মুয়ের যুদ্ধ-এ শাং সম্রাট চৌকে পরাজিত করে চৌ সাম্রাজ্য প্রতিষ্ঠা করে। চৌরা শাং রাজ পরিবারের একজনকে সং রাজ্যের ডিউক হিসেবে জায়গীর দান করে। এই নিয়মকে বলা হয় 二王三恪।
পশ্চিম চৌ
রাজা য়ু পুরনো রাজধানীতে আনুষ্ঠানিকতা পালন করলেও তার রাজপ্রাসাদ ও শাসনকার্য পরিচালনার জন্য হাওজিং-এর কাছে রাজধানী স্থাপন করেন। য়ু'র অল্পবয়সে মৃত্যু ও কোন যোগ্য উত্তরসূরী না থাকায় ডিউক তার উত্তরসূরী রাজা চেংকে রাজকীয় ক্ষমতাবলে তার কাজে সহায়তা করত। ডিউকদের ক্ষমতা বৃদ্ধি পেতে থাকলে পূর্বে অবস্থিত অন্যান্য চৌ রাজপুত্ররা সঙ্কিত হয়ে পড়ে ও তাদের বিরুদ্ধে বিদ্রোহ ঘোষণা করে। তারা স্বাধীনচেতা অভিজাত ও কিছু ডংয়ি সম্প্রদায়কে একত্রিত করে। ডিউক বিদ্রোহ দমন করে পূর্বে সাম্রাজ্য বিস্তার করে। বিস্তৃত চৌ রাজবংশ তদারকি ও আর কোনো বিদ্রোহ দমনের জন্য ডিউক ফেংজিয়ান পদ্ধতি চালু করেন। এছাড়া তিনি শাং সাম্রাজ্য সময়কালের স্বর্গীয় আদেশ মতবাদ অনুসারে আইনের বৈধতা ব্যাখা করেন।
বিকেন্দ্রীকরণের ফলে সময়ের সাথে সাথে চৌ রাজাদের সাথে অন্যান্য স্থানীয় রাজাদের পারিবারিক সম্পর্ক স্থাপিত হতে থাকে। আশেপাশের বিভিন্ন এলাকা চৌদের সাথে পারিবারিক সম্পর্কের ফলে স্থানীয় ক্ষমতা ও সম্মান লাভ করতে থাকে। যখন রাজা ইউ সুন্দরী বাও সির জন্য তার রানী জিয়াংকে নির্বাসিত করে, রানীর পিতা মারকুইস জেং ও যাযাবর কুয়ানরংদের সাথে নিয়ে খ্রিস্টপূর্ব ৭৭১ অব্দে হাওজিংদের ক্ষমতাচ্যুত করে। রাজা ইউয়ের মৃত্যুর পর অভিজাতরা শেন প্রদেশে একত্রিত হয় এবং মারকুইসের পৌত্র ও জিয়াংয়ের পুত্র পিংকে রাজা হিসেবে ঘোষণা দেয় এবং রাজধানী পূর্বদিকে চেংচৌয়ে স্থানান্তর করা হয়। যার ফলে পশ্চিম চৌ সাম্রাজ্য সময়কাল শেষ হয়।
পূর্ব চৌ
পূর্ব চৌ রাজ কর্তৃপক্ষের রাজকাজে অবহেলা সত্ত্বেও রাজার নিয়মকানুন মেনে চলার কারণে আরও পাঁচ শতাব্দী রাজত্ব করে। এই সময়ে শরৎ বসন্ত যুগ শুরু হয়। এছাড়া খ্রিস্টপূর্ব ৫ম শতাব্দীর মাঝামাঝিতে চিন রাজ্য বিভক্তির ফলে যুদ্ধরত রাজ্য কাল শুরু হয়। খ্রিস্টপূর্ব ৪০৩ অব্দে চৌ রাজদরবার বুঝতে পারে যে হান রাজ্য, চৌ রাজ্য ও ওয়েই রাজ্য পুরোপুরি স্বাধীন হয়ে গেছে, খ্রিস্টপূর্ব ৩৪৪ অব্দে ওয়েই রাজ্যের রাজা হুই নিজেকে রাজা হিসেবে দাবী করে। এছাড়া আরও কিছু রাজ্য প্রসিদ্ধি লাভ করে। খ্রিস্টপূর্ব ২৫৬ অব্দে ছিন রাজ্য যখন চৌ রাজধানী চেংচৌ দখল করে তখন শেষ চৌ রাজা নানকে হত্যা করা হয়। ওয়েনকে পূর্ব চৌয়ের ডিউক ঘোষণা করা হয় এবং খ্রিস্টপূর্ব ২৪৯ অব্দের মধ্যে ছোট ছোট রাজ্যগুলোকে বাদ দেওয়া হয়। খ্রিস্টপূর্ব ২২১ অব্দে ছিন শি হুয়াং চীনকে কি রাজ্যে একত্রিত করেন।
স্বর্গীয় আদেশ
thumb|200px|পশ্চিম চৌ সময়ের ব্রোঞ্জের তৈরি পাত্র, আনু. খ্রিস্টপূর্ব ১০০০ অব্দ thumb|150px|যুদ্ধরত রাজ্য যুগের ব্রোঞ্জ দিয়ে তৈরি রথচালক, খ্রিস্টপূর্ব ৪র্থ বা ৩য় শতাব্দী thumb|150px|মাসানে আবিস্কৃত পূর্ব চৌ সময়কালের কবর, হুবেই প্রদেশ, খ্রিস্টপূর্ব ৪র্থ শতাব্দী thumb|150px|পূর্ব চৌ সময়কালের তলোয়ার, হুনান প্রদেশ thumb|150px|বানশানে আবিস্কৃত পেয়ালা, [[হাংচৌ, হাংচৌ জাদুঘর]] thumb|150px|মারকুইসের কবর, [[হুবেই প্রদেশ, খ্রিস্টপূর্ব ৪৩৩ অব্দ]] thumb|বাঘরুপী ব্রোঞ্জের তৈরি সরঞ্জাম, বাওজি, শানসি প্রদেশ, আনু. খ্রিস্টপূর্ব ৯০০ অব্দ চৌরা শাংদের পরাজিত করে এবং শাংডি ও তিয়ান বা স্বর্গের উপাসনা ছাড়াও শাংদের পূর্বপুরুষের উপাসনা পদ্ধতি সার্বজনীন উপাসনা হিসেবে গ্রহণ করে। তারা চীনের শাসকদের স্বর্গীয় পুত্র বলে দাবী করে এবং তাদের শাসনব্যবস্থাকে স্বর্গীয় আদেশের সাথে তুলনা করে। কারো সিংহাসনচ্যুতি বা কারো বিরুদ্ধে সফল বিদ্রোহ প্রমাণ করে যে সে স্বর্গীয় আদেশ থেকে বঞ্চিত হয়েছে। এতে বর্ণিত আছে যে, চৌরা নৈতিকভাবে শ্রেষ্ঠত্ব লাভ করায় তারা শাং এলাকায় কর্তৃত্ব স্থাপন করেছে এবং নৈতিকতা বিবর্জিত ও দুর্নীতিগ্রস্ত হওয়ায় শাংদের সরিয়ে তার ক্ষমতা দখল করেছে। এই মতবাদে আরও বর্ণিত আছে যে, একই কারণে সিয়া সাম্রাজ্য ও শাং সাম্রাজ্য বিলুপ্ত হয়েছে এবং চৌরা তাদের অয়াইনের প্রতি শ্রদ্ধার কারণে সেই সময় ও পরবর্তী সময়ের শাসক হয়েছে।
সমাজতন্ত্র
thumb|200px|right|পশ্চিম চৌ সময়কালের বিভিন্ন অনুষ্ঠানের জন্য ব্যবহৃত রান্নার পাত্র পশ্চিমা লেখকেরা চৌ রাজবংশকে সমাজতান্ত্রিক বলে অভিহিত করে কারণ চৌদের ফেংজিয়ান পদ্ধতি (封建) ইউরোপের মধ্যযুগের শাসনব্যবস্থার সাথে তুলনীয়। এই বিকেন্দ্রীকরণ পদ্ধতির কিছু মিল খুঁজে পাওয়া যায়। যখন চৌ সাম্রাহ্য প্রতিষ্ঠিত হয়, বিজিত এলাকাসমূহ উপরাজ্যে বিভক্ত করা হয়। শুধুমাত্র পিতার দিক থেকেই ও জ্যেষ্ঠত্বের ভিত্তিতে উত্তরাধিকারী নির্বাচিত হত। এই পদ্ধতি অনুসারে পিতার মৃত্যুর পর তার বড় পুত্র তার ক্ষমতার উত্তরাধিকারী হত। ছোট পুত্রদের অন্য এলাকায় স্বল্প ক্ষমতা দিয়ে পাঠানো হত এবং তাদের পঞ্চম প্রজন্ম পর্যন্ত এই বংশের ধারক হত। এই পদ্ধতি পরবর্তী সময়ে কোরিয়ান পরিবারে নব্য কনফুসীয় মতবাদের প্রভাবে জনপ্রিয় হয়ে ওঠে। ঝু সি একে চীনের পুনঃপ্রতিষ্ঠা বলে অভিহিত করেন।
ফেংজিয়ান পদ্ধতি ও আমলাতন্ত্র
রাজকীয় পদের পরেই আরেকটি পদ ডিউক নামে একটি পদ ছিল। এক সময় ডিউকরা ক্ষমতাধর হতে থাকে এবং রাজ্যগুলোকে কেন্দ্রীভূত করতে থাকে। বিকেন্দ্রীকরনের ফলে রাজ্যগুলোর মধ্যে ছোট ছোট যুদ্ধ দেখা দেওয়ায় কেন্দ্রীকরন জরুরি হয়ে পরে। ডিউক ক্ষমতা লাভ করলে রাজ্যগুলো নিয়োগকৃত আমলাদের দ্বারা আমলাতান্ত্রিকভাবে পরিচালিত হয়। এই ধরনের কিছু মিল থাকা সত্ত্বেও মধ্য ইউরোপীয় যুগের সাথে কিছু পার্থক্য পরিলক্ষিত হয়। একটি লক্ষণীয় পার্থক্য ছিল, চৌরা দুর্গের পরিবর্তে প্রাচীর বিশিষ্ট নগরীতে থেকে শাসন করত। অন্য আরেকটি পার্থক্য ছিল, তাদের কোন যাজক ছিল না বরং ধর্মীয় রীতিনীতি পালন করত শাং সম্প্রদায়ের মোড়ল শ্রেণীর একজন, যাকে শি নামে ডাকা হত। যখন ডিউকদের কেন্দ্রীভূত করা হয় তখন তাদের বিভিন্ন রাজকাজে আমলা হিসেবে নিয়োগ দেওয়া হয়। তাদেরকে পশ্চিমা নাইট উপাধিধারীদের সমতুল্য মনে করা হয়। তারা বিভিন্ন পদে যোগদান করে এক রাজ্য থেকে অন্য রাজ্যে যাতাযাত করতে পারত। যারা কোনো চাকরি পেত না তারা যুবকদলকে শিক্ষাদানে লিপ্ত হত। তাদের মধ্যে সবচেয়ে প্রসিদ্ধ ছিলেন কনফুসিয়াস। তিনি তাদের নৈতিকতার শিক্ষা দিতেন। অপরদিকে, আইনের শাসন প্রতিষ্ঠার ফলে কনফুসীয় সদগুণাবলীর পরিবর্তে কঠোর আইন ও শাস্তির বিধান কার্যকর হয়। ছিন সাম্রাজ্য পতনের পর এবং হান সাম্রাজ্য উত্থান হলে, চীনারা আবার কনফুসীয় মতবাদ মানবিক গুণাবলীর দিকে ফিরে যায়।
কৃষি
thumb|200px|Zhou vase with glass inlays, খ্রিস্টপূর্ব চতুর্থ-তৃতীয় শতাব্দী, [[ব্রিটিশ মিউজিয়াম]] চৌ রাজবংশ সময়কালে কৃষি সরকার কর্তৃক পরিচালিত হত। অভিজাতরা সকল কৃষিজমির মালিকানা গ্রহণ করে কৃষকদের জায়গীর প্রদান করত। যেমন, এই পদ্ধতি অনুসারে এক খণ্ড জমিকে নয় ভাগে ভাগ করে মাঝের অংশের ফসল সরকার গ্রহণ করত এবং বাকি অংশের ফসল কৃষকরা পেত। এইভাবে সরকার অতিরিক্ত খাদ্য মজুদ করত এবং খরার সময়ে বিতরন করত। দাস প্রথার প্রচলনের পর অভিজাতদের নির্দেশে কিছু গুরুত্বপূর্ণ উৎপাদন খাত বিস্তার লাভ করে, যেমন ব্রোঞ্জ গলানো, যা দিয়ে যুদ্ধের ও কৃষিকাজের হাতিয়ার তৈরি হত। এছাড়া বয়ন ও স্থাপত্যেও প্রসিদ্ধি লাভ করে। পশ্চিম চৌ সময়ের শেষের দিকে মানুষ ধাতুবিদ্যায় পারদর্শী হয়ে উঠতে শুরু করে।
চীনের প্রথম হাইড্রোলিক প্রকৌশল প্রকল্প চৌ সাম্রাজ্য সময়কালে শুরু হয়, যা মূলত কৃষিকাজে জলসেচের সুবিধার জন্য। রাজা ঝুয়াংয়ের সময়ে ওয়েই রাজ্যের চ্যান্সেলর সুনশু আও বর্তমান উত্তর আনহুই প্রদেশে নদী খনন করে পানি মজুদ করে। এই কারণে সুনশুকে চীনের প্রথম হাইড্রোলিক প্রকৌশলী হিসেবে অভিহিত করা হয়। পরবর্তী সময়ে সিমেন বাও বৃহদাকারে জলসেচের ব্যবস্থা করেন।
সামরিক বাহিনী
পশ্চিম চৌদের শক্তিশালী সামরিক বাহিনী ছিল। তারা দুটি প্রধান ভাগে বিভক্ত ছিল। একটি ছিল পশ্চিমের ছয় সেনাবাহিনী ও অপরটি চেংচৌয়ের আট সেনাবাহিনী। তারা উত্তরে লয়েস প্লুটো, বর্তমান নিংসিয়া, ও হুয়াংহো নদীর প্লাবনভূমিতে অবস্থান করত। প্রথমদিকের চৌ রাজারা দক্ষ সেনাপ্রধান ছিল। তারা প্রায়ই তাদের বিভিন্ন জায়গীর থেকে যাযাবরদের দমন করার জন্য যুদ্ধ করত। চৌরা সবচেয়ে বেশি সামরিক ক্ষমতাধর ছিল রাজা চৌয়ের শাসনামলের ১৯তম বছরে। রাজা চৌ ইয়াংজি নদীর তীরবর্তী এলাকায় প্রায়ই যুদ্ধ করে যাযাবরদের দমন করার জন্য সুপরিচিত ছিল। পরবর্তী রাজাদের সামরিকনীতি তুলনামূলকভাবে অকার্যকর ছিল। রাজা লি দক্ষিণে যাযাবরদের দমন করার জন্য ১৪ সেনাবাহিনী পাঠালে তা পরাজিত হয়। রাজা সুয়ানের কুয়ানরংদের বিরুদ্ধে যুদ্ধ ব্যর্থ হয়। কুয়ানরংরা রাজা ইউকে হত্যা করে। শাং সাম্রাজ্য সময়কালে মধ্য এশিয়ায় প্রথম রথ ব্যবহৃত হলেও চৌ সাম্রাজ্য সময়ের যুদ্ধে এর সবচেয়ে বেশি ব্যবহার দেখা যায়।
সংস্কৃতি
চৌদের পূর্বপুরুষেরা শানসি প্রদেশের উচ্চভূমিতে বসবাস করত এবং তারা গুয়াংশে সংস্কৃতি ধারণ করত। রাজা লিউ তার লোকজনকে নিয়ে ফেন উপত্যকার নিম্নভূমি ও হুয়াংহো নদীর পশ্চিম তীরে চলে আসে। সেখানে তারা পুনরায় কৃষিকাজ শুরু করে। তার পুত্র কিং জিয়ে তার লোকজনকে নিয়ে জিং নদীর উচ্চ উপত্যকায় চলে যায়। ডাং ফু যাযাবর রংডিদের আক্রমণ থেকে রক্ষার জন্য তাদের ওয়েই উপত্যকায় নিয়ে আসার পূর্ব পর্যন্ত তারা সেখানে বসবাস করতে থাকে। এই সময়ে চৌরা কিয়াং সম্প্রদায়ের সাথে মিশ্রিত হয়ে যায়। ফলে তারা উত্তরাধিকার সূত্রে সিওয়া ও আনগুও সম্প্রদায়ের সংস্কৃতি গ্রহণ করে এবং কিয়াংদের সাথে রাজনৈতিক সম্পর্ক স্থাপন করে। এই পর্যায়ে শাংদের ব্রোঞ্জ সংস্কৃতি চৌদের প্রভাবিত করে। কি এলাকায় এই প্রভাব বেশি লক্ষণীয় হয়। চৌদের পূর্বপুরুষ, স্থানীয় শানসি লংশান, কিয়াং সম্প্রদায় ও উত্তরের কিছু সম্প্রদায়ের সাথে যোগসূত্র স্থাপন করে তাদের সংস্কৃতিতে পরিবর্তন আসে।
দর্শন
চীনা দর্শন খ্রিস্টপূর্ব ষষ্ঠ শতকে উৎপত্তি হলেও চৌ সাম্রাজ্য সময়কালে বিস্তার লাভ শুরু করে। কনফুসীয় ধর্ম প্রবর্তক কনফুসিয়াস ও তাও ধর্ম প্রবর্তক লাউযি ছিলেন চীনের শ্রেষ্ঠ দার্শনিক। তাদের দর্শন ও চিন্তাচেতনা পরবর্তী প্রজন্মকে অনুপ্রাণিত ও প্রভাবিত করে। অন্যান্য দার্শনিক ও গবেষকদের মধ্যে উল্লেখযোগ্য ছিলেন মোজি, মহি ধর্মের প্রবর্তক; মেনসিয়াস, কনফুসীয় গবেষক ও বিশ্লেষক; শাং ইয়াং ও হান ফেই, প্রাচীন চীনের আইনসর্বস্বতা প্রণয়নকারী; সুন জি, তার সময়ে প্রাচীন চীনের বুদ্ধিজীবীদের প্রধান।
লি
লি দর্শনের সূত্রপাত হয় পশ্চিম চৌ সাম্রাজ্য সময়কালে। কনফুসীয় ধর্মমতে সামাজিক কর্মকাণ্ড, যেমন সামাজিক ভেদাভেদ, নৈতিকতা, ও বস্তুনিষ্ঠ জীবনের সাথে সম্পর্কিত নিয়মাবলী এই দর্শনের আলোচ্য বিষয়। বুক অব রায়টস, চৌলি, ও য়িলি গ্রন্থে লি সম্পর্কে বিশদ বর্ণনা রয়েছে। এই পদ্ধতি প্রথমদিকে পুরোপুরি মানা হলেও পরে পশ্চিম চৌ সাম্রাজ্য সময়কালে এতে নৈতিক মূল্যবোধ ও নিয়মনিষ্ঠার ভাগ দেখা যায়।
রাজা
চৌ রাজবংশের শাসকেরা শাং শাসকদের মত ওয়াং নামে পরিচিত ছিল। ওয়াং মানে হল রাজা। রাজা য়ু পূর্বসূরী শাং সামন্তপতী গুগং ডানফু, জিলি, ও ওয়েনকে ও চৌ রাজা বলে অভিহিত করা হয়।
বি.দ্র. চীনের ইতিহাসে খ্রিস্টপূর্ব ৮৪১ অব্দে গংহে রাজপ্রতিনিধি সময়কালের পূর্বের সময়ে তারতম্য দেখা যায়। সিয়া-শাং-চৌ কালানুক্রম প্রকল্প এবং এডওয়ার্ড এল. শাউঘনেসির পশ্চিম চৌ রাজবংশের চূড়ান্ত কালানুক্রম অনুসারে চৌ সাম্রাজ্যের ব্যাপ্তি নিচে দেওয়া হল
বংশধর
হান সম্রাটেরা উত্তরাধিকারসূত্রে চৌ রাজাদের উপাধি লাভ করে। এই নিয়মকে বলা হয় 二王三恪। নিউ বুক অব তাং অনুসারে সুই সম্রাটেরা পিতার দিক থেকে জিনের ডিউক য়ুর পুত্র চৌ রাজা জি বোকিয়াওের বংশধর। জি বোকিয়াওয়ের পরিবার শিপ তাং পরিবার হিসেবে পরিচিত ছিল। হংনংয়ের ইয়াং সুই সম্রাটদের পূর্বসূরী ছিলেন এবং লংসি লি ছিলেন তাং সম্রাটদের পূর্বসূরী। চৌজুনে লি এবং ফানইয়াংয়ের লু শাংডং থেকে উৎপত্তি লাভ করে এবং তাদের লিউ সম্প্রদায়ের সাথে যোগসূত্র ছিল। লিউ সম্প্রদায়ের হংনংয়ের ইয়াং ও গুয়ানলংয়ের অন্যান্য সম্প্রদায়ের সাথে যোগসূত্র ছিল। জিনের ডিউক য়ু হংনংয়ের ইয়াংয়ের পূর্বসূরী ছিল। তাং সাম্রাজ্যের হংনংয়ের ইয়াং, হেডংয়ের জিয়া, ও তাইইউয়ানের ওয়াং সং সাম্রাজ্যের সম্রাটদের পূর্বসূরী ছিল।
রাফায়েল গেহেইরো
রাফায়েল আদেলিনো জোসে গেহেইরো, ComM (জন্ম: ২২ ডিসেম্বর ১৯৯৩) হলেন একজন পর্তুগিজ পেশাদার ফুটবলার, যিনি বুন্দেসলিগার জার্মান ক্লাব বরুসিয়া ডর্টমুন্ড এবং পর্তুগাল জাতীয় দলের হয়ে একজন লেফট ব্যাক অথবা একজন মধ্যমাঠের খেলোয়াড় হিসেবে খেলেন।
তিনি ফ্রান্সে জন্মগ্রহণ করেন এবং কোনের হয়ে খেলার মাধ্যমে তার ক্যারিয়ার শুরু করেন। ২০১৩ সালে, তিনি লরিয়েন্তের হয়ে খেলার মাধ্যমে লীগ ১-এ অভিষেক করেন। ২০১৬ সালের জুন আসে, তিনি জার্মান ক্লাব বরুসিয়া ডর্টমুন্ড যোগদান করেন।
গেহেইরো পর্তুগালের হয়ে অনূর্ধ্ব-২১ এবং জ্যেষ্ঠ উভয় পর্যায়ে খেলেছেন। তিনি ২০১৪ সালে পর্তুগালের হয়ে অভিষেক করেন। তিনি ২০১৬ উয়েফা ইউরোজয়ী পর্তুগাল দলের সদস্য ছিলেন।
ক্লাব
বরুসিয়া ডর্টমুন্ড
আন্তর্জাতিক
পর্তুগাল
ডেভিড উডওয়ার্ড
ডেভিড উডওয়ার্ড (ইংরাজী: David Woodward) (২৯ আগস্ট ১৯৪২ – ২৫ আগস্ট ২০০৪) ছিলেন একজন ইংরেজ-বংশোদ্ভূত আমেরিকান কার্টোগ্রাফির ইতিহাসবিদ এবং কার্টোগ্রাফার।
জীবনী
উডওয়ার্ড পরের ১১ বছর শিকাগোর নিউবেরি লাইব্রেরিতে কার্টোগ্রাফিক বিশেষজ্ঞ এবং মানচিত্রের কিউরেটর হিসাবে কর্মরত ছিলেন। ১৯৭৪ থেকে ১৯৮০ সাল পর্যন্ত তিনি কার্টোগ্রাফির ইতিহাসের গ্রন্থাগার হারমন ডানলাপ স্মিথ কেন্দ্রে ডাইরেক্টরের দায়িত্ব পালন করেছিলেন।
১৯৭৬ সালে উডওয়ার্ড আমেরিকান নাগরিকত্ব লাভ করেন
আব্দুর রব (বিচারক)
আব্দুর রব বাংলাদেশ সুপ্রিম কোর্টের হাইকোর্ট বিভাগের একজন বিচারক।
ডেভিড উডওয়ার্ড
কার্টোগ্রাফির ইতিহাস প্রকল্প
১৯৭৭ সালে ইংল্যান্ডের এক্সেটার-এর গ্রামাঞ্চলে উডওয়ার্ড এবং উইসকনসিন–মিলওয়াকি বিশ্ববিদ্যালয়-এর অধ্যাপক জে. ব্রায়ান হার্লি পাড়ি দেন। সেই সময়েই তাঁরা কার্টোগ্রাফির ইতিহাস প্রকল্প নামের এই ধারণাটির বিকাশ সাধন করেন। তাঁরা একটি উচ্চাকাঙ্ক্ষী বহু-খণ্ডে বিভক্ত প্রাসঙ্গিক (রেফারেন্স) কাজের পরিকল্পনা করেছিলেন। তাঁরা ঠিক করেন এতে প্রাগৈতিহাসিক উৎস থেকে বিংশ শতাব্দীর সংস্কৃতি জুড়ে মানচিত্রের সামাজিক উৎপাদন এবং তার ব্যবহার পরীক্ষা করে অন্তর্ভুক্ত করবেন। কিন্তু ১৯৯১ সালে হারলে মারা যান। তা সত্বেও উডওয়ার্ড এই কাজটি সম্পূর্ণ করেন। এই খণ্ডগুলি এখন এই বিষয়ের ক্ষেত্রে শিক্ষার্থী এবং শিক্ষাবিদদের জন্য মানদণ্ড-স্বরূপ বিরাজ করছে। নিউবেরি গ্রন্থাগারে উডওয়ার্ডের উত্তরসূরি জেমস আর. আকেরম্যান বলেছেন যে কার্টোগ্রাফি ইতিহাসের ক্ষেত্রে উডওয়ার্ডের অবদান এতটাই যথেষ্ট যে তাঁরা "তাদের সংক্ষিপ্ত করার প্রচেষ্টাকে অস্বীকার করেন"। ম্যালকম লুইস বলেছিলেন যে উডওয়ার্ড "একটি দিকনির্দেশহীন ইউরোপকেন্দ্রিক ক্ষেত্র থেকে কার্টোগ্রাফির ইতিহাসকে এখন বিশ্বব্যাপী সুযোগের একটি সম্মানজনক বিষয়ে রূপান্তরিত করেছেন।"
আব্দুর রব (বিচারক)
জীবনের প্রথমার্ধ
আব্দুর রব ১৯৫৮ সালের ১০ সেপ্টেম্বর জন্মগ্রহণ করেন। তিনি ঢাকা বিশ্ববিদ্যালয় থেকে রাষ্ট্রবিজ্ঞানে স্নাতক ও স্নাতকোত্তর করেছেন। পাশাপাশি তিনি ঢাকা বিশ্ববিদ্যালয় থেকেই আইনে ডিগ্রি সম্পন্ন করেন।
ডেভিড উডওয়ার্ড
পুরস্কার এবং স্বীকৃতি
উডওয়ার্ড কয়েকশ প্রকাশ্য বক্তৃতা দিয়েছিলেন, অন্যের সাথে নতুন ধারণা নিয়ে আলাপ আলোচনা ও বিকাশ করার পাশাপাশি তাঁর গবেষণার প্রচার কাজে যুক্ত ছিলেন। তিনি ছিলেন একজন সদাসক্রিয় এবং অনেক সম্মানীয় পণ্ডিত ব্যক্তি। তাঁর স্বতন্ত্র গবেষণা এবং সম্পাদকীয় রচনাগুলি ব্যাপকভাবে প্রচারিত এবং অত্যন্ত প্রশংসিত হয়েছিল।
অসুস্থতা ও মৃত্যু
উডওয়ার্ড ক্যান্সারে আক্রান্ত হয়ে ২০০৪ সালের ২৫ আগস্ট ম্যাডিসনে তাঁর বাসায় মারা যান। উডওয়ার্ডের পরামর্শদাতা আর্থার এইচ. রবিনসনও বেশ কয়েক সপ্তাহ পরে মারা যান। উডওয়ার্ডের স্মৃতিসৌধে তিনি উপস্থিত ছিলেন।
প্রকাশনা
উডওয়ার্ডের প্রকাশনাগুলি নিয়ে একটি সম্পূর্ণ গ্রন্থপঞ্জি সঙ্কলন ক’রে ম্যাথু এইচ. এডনি "ডেভিড আলফ্রেড উডওয়ার্ড (১৯৪২-২০০৪)" শীরোনামে ইমাগো মুন্ডি: দি ইন্টারন্যাশনাল জার্নাল ফর দি হিস্ট্রি অফ কার্টোগ্রাফি ৫৭.১ (২০০৫): ৭৫-৮৩ -তে  প্রকাশ করেছেন। একজন পণ্ডিত এবং শিক্ষক হিসাবে উডওয়ার্ড সম্পর্কে বেশ কয়েকটি স্মৃতিচারণ কার্টোগ্রাফিক পার্সপেক্টিভ-এর একটি বিশেষ সংখ্যায় পাওয়া যায় (সংখ্যা ৫১, বসন্ত ২০০৫, উডওয়ার্ড এবং তাঁর পরামর্শদাতা আর্থার এইচ. রবিনসনকে উত্সর্গীকৃত)।
আব্দুর রব (বিচারক)
কর্মজীবন
১৯৯০ সালে, আব্দুর রব সুপ্রিম কোর্টের হাইকোর্ট বিভাগ ও ২০০২ সালে আপিল বিভাগের আইনজীবী হন।
২০১২ সালের জুলাই মাসে, আব্দুর রব ও বিচারপতি ফারাহ মাহবুব বাংলাদেশ বিমানকে ২০০৭ সালে স্বেচ্ছাসেবী অবসর প্রকল্পের অধীনে বহিষ্কৃত কর্মচারীদের চাকরিতে পুনর্বহাল করার নির্দেশ দেন। আব্দুর রব ও বিচারপতি ফারাহ মাহবুব আমিনবাজারে সাত শিক্ষার্থী হত্যাকাণ্ডের তদন্তের জন্য র‌্যাপিড অ্যাকশন ব্যাটালিয়নকে নির্দেশ দেন। আব্দুর রব ও বিচারপতি ফারাহ মাহবুব জাতীয় ক্রীড়া পরিষদ কর্তৃক বাংলাদেশ ক্রিকেট বোর্ডের গঠনতন্ত্রের একটি সংশোধনীকে অবৈধ বলে ঘোষণা করেছিলেন। আপিল বিভাগের বিচারপতি সৈয়দ মাহমুদ হোসেন তাদের এই আদেশ স্থগিত করেন।